CELEX: 52007PC0367
Language: da
Date: 2007-07-25
Title: Forslag til Europa-Parlamentets og Rådets direktiv om ophævelse af rådets direktiv 87/372/EØF om de frekvensbånd, der skal stilles til rådighed for samordnet indførelse af offentlig fælleseuropæisk digital celleopbygget landmobilradiokommunikation i Fællesskabet

Vigtig juridisk meddelelse

|

52007PC0367

Forslag til Europa-Parlamentets og Rådets direktiv om ophævelse af Rådets direktiv 87/372/EØF om de frekvensbånd, der skal stilles til rådighed for samordnet indførelse af offentlig fælleseuropæisk digital celleopbygget landmobilradiokommunikation i Fællesskabet  /* KOM/2007/0367 endelig udg. - COD 2007/0126 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 25.7.2007KOM(2007) 367 endelig2007/0126 (COD)Forslag tilEUROPA-PARLAMENTETS OG RÅDETS DIREKTIVom ophævelse af Rådets direktiv 87/372/EØF om de frekvensbånd, der skal stilles til rådighed for samordnet indførelse af offentlig fælleseuropæisk digital celleopbygget landmobilradiokommunikation i Fællesskabet(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål Forslaget går ud på at ophæve Rådets direktiv 87/372/EØF af 25. juni 1987 om de frekvensbånd, der skal stilles til rådighed for samordnet indførelse af offentlig fælleseuropæisk digital celleopbygget landmobilradiokommunikation i Fællesskabet (herefter benævnt GSM-direktivet) for at give mulighed for at anvende disse frekvensbånd til systemer, der kan levere elektroniske kommunikationstjenester, som ikke er begrænset til GSM. Sigtet er at muliggøre et større udvalg af tjenester og teknologier og dermed maksimere konkurrencen omkring anvendelsen af de frekvensbånd, som hidtil har været omfattet af GSM-direktivet, og samtidig sikre den fortsatte samordning af tjenesterne og brugen af GSM. Det forudsætter, at det pågældende frekvensområde også kan anvendes til andre europæisk dækkende elektroniske kommunikationstjenester end GSM. Det drejer sig i første omgang om UMTS. Det vil kræve nye harmoniserede tekniske betingelser for det pågældende frekvensbånd, som skal fastsættes ved en ny kommissionsbeslutning baseret på Europa-Parlamentets og Rådets beslutning 676/2002/EF af 7. marts 2002 om et frekvenspolitisk regelsæt i Det Europæiske Fællesskab (herefter benævnt frekvenspolitikbeslutningen). |120 | Generel baggrund Ifølge GSM-direktivet skal medlemsstaterne i dag lade alle frekvensbåndene 890 til 915 MHz og 935 til 960 MHz være forbeholdt GSM. Denne begrænsning forhindrer, at de kan anvendes til andre europæisk dækkende systemer end GSM, som kan levere avancerede, indbyrdes kompatible stemme-, data- og multimedietjenester med stor båndbredde. Disse nye fælleseuropæiske systemer som f.eks. UMTS-systemet rummer flere muligheder end GSM-systemet og er siden GSM-direktivets vedtagelse for 20 år siden blevet økonomisk interessante takket være den teknologiske udvikling. Der består desuden et oplagt marked for tilknyttede tjenester. Eftersom 900 MHz-båndet, der er omfattet af GSM-direktivet, har nogle udbredelseskarakteristika, som gør det billigere at dække store områder, er det bedre egnet end højere frekvensbånd til at dække tyndt befolkede områder og landdistrikter. Ophævelse af GSM-direktivet vil løse problemet med den nuværende begrænsning af frekvensbåndet til brug for GSM, men der må samtidig vedtages passende tekniske harmoniseringsforanstaltninger for at opretholde frekvensbåndets eksisterende harmoniseringsstatus og sikre beskyttelse af de GSM-tjenester, som i dag benytter frekvenserne. Det kræver lovfæstede tekniske betingelser, der kan sikre, at de nye systemer, som skal kunne anvende 900 MHz-båndet, kan eksistere side om side med GSM-systemer. I tråd med den politiske målsætning om bedre regulering er der med frekvenspolitikbeslutningen tilvejebragt de fornødne retlige midler til at vedtage sådanne harmoniseringsforanstaltninger. Beslutningen opererer med en mekanisme, som gør det muligt at reagere forholdsvis hurtigt på nye tekniske landvindinger og vedtage bindende tekniske harmoniseringsforanstaltninger på EU-plan i form af kommissionsbeslutninger, der giver den fornødne retlige sikkerhed for en samordnet anvendelse af frekvensbåndet. Den 5. juli 2006 tildelte Kommissionen med hjemmel i frekvenspolitikbeslutningens artikel 4, stk. 2, Den Europæiske Konference af Post- og Teleadministrationer (CEPT) mandat i den foreliggende sag vedrørende frekvensbåndene 900 MHz og 1800 MHz. CEPT undersøgte i første omgang, om det var muligt at indføre UMTS i hele EU på frekvensbåndene 900 og 1800 MHz i bymæssig bebyggelse og landdistrikter parallelt med GSM-nettene, og udarbejdede de nødvendige tekniske betingelser for en tilstrækkelig bærefrekvensseparation til dette formål. Der vil på et senere tidspunkt blive fastsat yderligere tekniske betingelser for samtidig anvendelse af dette frekvensbånd til GSM og til andre systemer med mulighed for fuld europæisk dækning, når systemerne er defineret teknisk. Når 900 MHz-båndet åbnes for andre systemer, bør GSM-systemets nuværende anvendelse af den pågældende frekvens fortsat beskyttes i hele EU, så længe der er den fornødne efterspørgsel efter denne tjeneste, i betragtning af GSM-tjenesternes store betydning for EU's politik for elektronisk kommunikation. Kommissionen finder det desuden særdeles vigtigt dels at sikre eksisterende brugere på de tilgrænsende frekvensbånd den fornødne beskyttelse, dels at tage hensyn til fremtidige systemer for luftfartskommunikation over 960 MHz, som spiller en rolle for opfyldelsen af EU's politiske målsætninger i denne sektor. CEPT ydede i forbindelse med mandatet teknisk rådgivning om dette spørgsmål. For at opnå størst mulig fleksibilitet omkring anvendelsen af frekvensbåndene bør medlemsstaterne fortsat frit kunne stille frekvensbåndene 900 MHz (og 1800 MHz) til rådighed for andre systemer på nationalt plan parallelt med GSM og andre anerkendte jordbaserede systemer, der kan tilbyde fælleseuropæiske elektroniske kommunikationstjenester, dog på betingelse af at de pågældende systemer kan fungere side om side med sådanne fælleseuropæiske systemer. |130 | Gældende bestemmelser på det område, som forslaget vedrører Anvendelsen af de pågældende frekvensbånd er reguleret ved GSM-direktivet, som foreslås ophævet; Kommissionen skal derfor vedtage en beslutning udarbejdet i henhold til frekvenspolitikbeslutningen og indeholdende bestemmelser om de nye harmoniserede betingelser for anvendelsen af frekvensbåndene. Beslutningen skal træde i kraft, når GSM-direktivet er reelt ophævet. |140 | Overensstemmelse med andre EU-politikker og -mål Frekvenspolitikken skal tage højde for den hurtige udvikling i antallet af forskelligartede adgangsplatforme til trådløs kommunikation for offentligheden og fortsat tage sigte på at opfylde den overordnede politiske målsætning om at udvikle EU's indre marked og europæisk konkurrenceevne ved at sikre innovationsgunstige lovgivningsrammer, der skaber mulighed for et bredt udbud af mobiltjenester og -applikationer. Det vil blive lettere at opfylde denne overordnede målsætning med indførelsen af større fleksibilitet i forvaltningen af de disponible frekvenser til trådløs elektronisk kommunikation, samtidig med at samordningen opretholdes i nødvendigt omfang. Der bør som hovedregel fastsættes mindst muligt restriktive tekniske betingelser for anvendelsen af frekvensbånd baseret på WAPECS-modellen (Wireless Access Policy for Electronic Communications Services), som i frekvenspolitikgruppens udtalelse af 23. november 2005 fremhæves for at operere med teknologisk neutralitet og neutrale tjenester som mål i bestræbelserne på at opnå en mere fleksibel og effektiv anvendelse af frekvensområdet. Disse mål skal introduceres gradvist for at undgå markedsforstyrrelser. Kommissionen lagde i sin meddelelse med titlen Mere fleksibel regulering kan give hurtigere adgang til frekvensressourcer for trådløse elektroniske kommunikationstjenester[1] også stor vægt på en mere fleksibel anvendelse af frekvensområdet og på behovet for en sammenhængende og afbalanceret løsning for mere fleksibel anvendelse af frekvenser til elektroniske kommunikationstjenesters andengenerations- (GSM) og tredjegenerationskommunikationssystemer (bl.a. UMTS). |PARTSHØRING OG KONSEKVENSANALYSE |Partshøring |211 | Høringsmetoder, hovedmålgrupper og respondenternes overordnede profil Kommissionen har løbende fulgt udnyttelsen af 900 MHz-båndet, udviklingen af IMT-2000-systemer, bl.a. UMTS, og udviklingen i retning af mere fleksibel anvendelse af frekvensspektret. Den 21. februar 2006 afholdtes i Bruxelles en workshop om WAPECS. På grundlag af mandatet af 5. juli 2006 fra Kommissionen har CEPT og dennes komité for elektronisk kommunikation (ECC) gennemført flere undersøgelser, som er fremsendt til Frekvensudvalget og Kommissionen, bl.a. ECC Report 82 om UMTS's driftskompatibilitet ved brug af GSM 900- og GSM 1800-frekvensbåndene (maj 2006), og ECC Report 96 om kompatibiliteten mellem UMTS 900/1800 og systemer, der opererer på nabofrekvenser (marts 2007). Disse rapporter har af ECC været lagt ud i offentlig høring. ECC har siden 1997 gennemført undersøgelser og vedtaget flere rapporter om implementeringen af UMTS og har forhørt sig om nuværende og fremtidige anvendelser af 900 MHz-båndet. CEPT har kontakt med de standardiseringsinstanser, der beskæftiger sig med IMT-2000-familien af standarder (herunder UMTS), bl.a. 3rd Generation Partnership Project (3GPP), som omfatter standardiseringsorganer for telekommunikation fra forskellige egne af verden (ARIB, CCSA, ETSI, ATIS, TTA og TTC), og hvori industrien er repræsenteret med henblik på udvikling af systemspecifikationer. På grundlag af disse informationer har ECC undersøgt muligheden for at indføje UMTS-kanaler på de frekvenser, der anvendes af GSM, uden at det medfører interferens i forhold til tilgrænsende GSM-kanaler. Man er i færd med at undersøge andre systemer i ITU IMT-2000-familien. Man har desuden undersøgt de potentielle virkninger for tjenester og systemer, som opererer på nabofrekvenser. Nationale myndigheder, Det Europæiske Standardiseringsinstitut for Telekommunikation (ETSI), industrien, brugergrupper og andre interesserede parter har været repræsenteret i et særligt projektteam (PT1) under ECC, som indsamlede og gennemgik informationer om nabofrekvenssystemer. ECC afholdt i 2006 en offentlig høring forud for vedtagelsen af beslutning ECC/DEC/(06)13, som anbefaler, at 900 og 1800 MHz-båndene åbnes for andre systemer end GSM. |212 | Sammendrag af svarene og hvordan der er taget hensyn til dem ECC-rapporterne konkluderer, at UMTS-net kan operere i bymæssig bebyggelse og landdistrikter parallelt med GSM 900/1800-net med brug af passende værdier til bærefrekvensseparation. Det første nye system, der skal introduceres på 900 MHz-båndet, bliver derfor UMTS, som er relevant både ud fra et teknisk og et EU-politisk synspunkt, fordi det vil give mulighed for yderligere udvikling af europæisk dækkende elektroniske kommunikationstjenester, så forbrugere i hele EU skulle kunne få adgang til de samme tjenester eller tilsvarende tjenester med samme funktionalitet. Den offentlige høring, som ECC afholdt for Kommissionen omkring Report 82 og Report 96, viste bred tilslutning fra mobilindustrien til at åbne de frekvensbånd, som hidtil har været forbeholdt GSM-systemerne, med deraf følgende klare fordele for både industrien og forbrugerne. Nogle af brugerne af nabofrekvenserne udtrykte i starten bekymring for mulig interferens, men dette problem blev grundigt belyst og afklaret i CEPT's relevante Report 96, og desuden er GSM udtrykkeligt i artikel 3 i den kommende kommissionsbeslutning, der træder i stedet for GSM-direktivet, sikret den fornødne beskyttelse. |Ekspertbistand |221 | Relevante videnskabelige områder/eksperter Frekvensforvaltning, elektronisk kommunikation, CEPT's og standardiseringsorganernes tekniske ekspertise. |222 | Anvendt metode Kommissionen tildelte i overensstemmelse med frekvenspolitikbeslutningen CEPT et mandat, og CEPT udarbejdede en rapport, som Kommissionen har gennemgået med bistand fra Frekvensudvalget. Der er også taget hensyn til kommentarer fra brugerne af nabofrekvenser. Kommissionen har desuden i overensstemmelse med frekvenspolitikbeslutningens artikel 4, stk. 4, fundet det nødvendigt at sikre, at nye systemer giver eksisterende systemer på nabofrekvenser passende beskyttelse, og at der tages hensyn til potentielle luftfartskommunikationssystemer, der opererer over 960 MHz, og som er i overensstemmelse med europæisk transportpolitik. |223 | Væsentligste organer/eksperter, der er blevet hørt Nationale myndigheder, ETSI, brugere af GSM og tredjegenerationssystemer, teleudbydere, fabrikanter samt andre interesserede parter. |2249 | Sammendrag af rådgivning, der er modtaget og anvendt Ingen af de hørte parter har peget på alvorlige potentielle risici med uigenkaldelige konsekvenser. |225 | Kommissionen noterede sig, at brugen af frekvensen til GSM ifølge ECC-rapporterne kan deles med UMTS som endnu et fælleseuropæisk kommunikationssystem for at tilgodese målene for EU's politik for elektronisk kommunikation. Mere effektiv udnyttelse af 900 MHz-båndet forudsætter, at GSM-direktivet ophæves, og at der ved en kommissionsbeslutning fastsættes en ny samordnet plan. |226 | Midler til at gøre eksperternes råd offentligt tilgængelige CEPT's rapporter findes på: http://www.ero.dk/documentation/docs/docfiles.asp?docid=2168&wd=N http://www.ero.dk/documentation/docs/docfiles.asp?docid=2201&wd=N. Rapporter til Frekvensudvalget findes på: http://ec.europa.eu/information_society/policy/radio_spectrum/docs/ref_docs/rsc18_public_docs/rsc06_99_ecc_int_rep_wapecs.pdf. |230 | Konsekvensanalyse Eftersom GSM-direktivet hverken kan ophæves ved selvregulering, fællesregulering eller national regulering, så en ny plan, der tilgodeser de EU-politiske målsætninger på området, kan indføres tilstrækkeligt hurtigt og samordnet, må direktivet ophæves ved et direktiv vedtaget af Europa-Parlamentet og Rådet. Når GSM-direktivet er ophævet, må der på grundlag af frekvenspolitikbeslutningen vedtages en kommissionsbeslutning med nye harmoniseringsregler, udarbejdet af Kommissionen med bistand fra CEPT's tekniske eksperter og Frekvensudvalget. Den nye plan vil være til fordel for både forbrugerne og hele sektoren for elektronisk kommunikation. Det er vigtigt for det indre marked, at betingelserne for anvendelse af 900 MHz-båndet både er åbne og samordnede på EU-plan for at lette etableringen af europæisk dækkende tjenester og give forbrugerne størst mulig frihed i valget af tjenester og frekvensbrugerne størst mulig frihed i valget af teknologier. Adgangen til frekvenser vil medvirke til opfyldelsen af målsætningerne for Lissabon-strategien og i2010-initiativet Et europæisk informationssamfund som middel til vækst og beskæftigelse[2], nemlig at udnytte den digitale økonomis potentiale til at skabe vækst og beskæftigelse og bred adgang til moderne tjenester. De nye regler vil især være til fordel for de europæiske borgere ved at rydde mange af hindringerne for udbredelsen af avancerede mobilkommunikationstjenester af vejen og rette op på den geografisk skæve udvikling på det digitale område. Andre systemer end GSM forventes udviklet og udbredt hurtigere over hele Europa, især i landdistrikter. Nye højperformante trådløse data- og multimedietjenester (til f.eks. internetbrowsing og mobil-tv) forudsætter adgangsnet såsom 3G-mobilnet, der benytter UMTS-teknologi med højere bithastighed end GSM. Reglerne vil også højne tjenesternes kvalitet og betyde lavere omkostninger for forbrugerne. 3G-mobilnet er i dag henvist til at benytte højere frekvenser med mindre gunstige udbredelseskarakteristika end 900 MHz-båndet. Højere frekvenser har desuden sværere ved at trænge gennem bygninger, hvilket forringer kvaliteten og medfører højere priser for forbrugerne. Endelig vil disse regler bidrage til sektorens økonomiske udvikling ved at lette udbredelsen af avancerede mobilkommunikationstjenester. Det vil give udbyderne nye indtægtsmuligheder og øge efterspørgslen efter materiel (netinfrastruktur, nye generationer af terminaler). Reglerne vil få positiv indvirkning på miljøet, fordi der med anvendelsen af lavere frekvenser bliver brug for færre basisstationer; det vil samtidig mindske risikoen for konflikter omkring egnede placeringer for basisstationer. Hvad angår miljøvirkningerne, berøres den nødvendige fortsatte beskyttelse mod elektromagnetisk eksponering ikke af de foreslåede foranstaltninger. Denne problemstilling er dækket af Europa-Parlamentets og Rådets direktiv 2004/40/EF af 29. april 2004 om minimumsforskrifter for sikkerhed og sundhed i forbindelse med arbejdstagernes eksponering for risici på grund af fysiske agenser (elektromagnetiske felter) og Rådets henstilling 1999/519/EF af 12. juli 1999 om begrænsning af befolkningens eksponering for elektromagnetiske felter (0 Hz-300 GHz). Den sundhedsmæssige beskyttelse i relation til radioudstyr er sikret ved, at udstyret skal opfylde de væsentlige krav i Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse. Kommissionen holder løbende øje med elektromagnetiske felters helbredsmæssige virkninger; i den forbindelse har Kommissionens videnskabelige komité om nye sundhedsrisici (SCENIHR) for nylig foretaget en grundig gennemgang af nye videnskabelige data fra de seneste undersøgelser. |FORSLAGETS RETLIGE ASPEKTER |305 | Resumé af forslaget Med det formål at tillade anvendelse af 900 MHZ- og 1800 MHz-båndet i tråd med målsætningerne for EU-politikken for elektronisk kommunikation foreslås det at ophæve direktiv 87/372/EØF og vedtage en kommissionsbeslutning i tråd med frekvenspolitikbeslutningen, som fastsætter regler for samordning af de nye betingelser for anvendelsen af de pågældende frekvensbånd, så der gives mulighed for etablering af flere og mere avancerede europæisk dækkende mobilkommunikationstjenester. |310 | Retsgrundlag EF-traktatens artikel 95. |320 | Subsidiaritetsprincippet Subsidiaritetsprincippet finder anvendelse, for så vidt som forslaget ikke hører ind under Fællesskabets enekompetence. |Formålet med forslaget kan af følgende grunde ikke opfyldes på tilfredsstillende vis af medlemsstaterne: |321 | Samordnet anvendelse af 900 MHz-båndet for at tilgodese EU-politiske behov kan ikke gennemføres på tilfredsstillende vis af medlemsstaterne hver for sig, men opnås lettere på EU-plan gennem foranstaltninger vedrørende det indre marked, som vedtages med hjemmel i frekvenspolitikbeslutningen. Vedtagelsen af en ny plan forudsætter imidlertid, at GSM-direktivet ophæves. |323 | GSM-direktivet kan kun ophæves ved et nyt EF-direktiv. De nye harmoniserede tekniske betingelser for anvendelsen af 900 MHz-båndet må vedtages på EU-plan for at sikre rettidig og samordnet opfyldelse af EU's politiske målsætninger på området. |Formålet med forslaget vil af følgende grunde bedre kunne opfyldes på fællesskabsplan: |324 | Det er nødvendigt at ophæve GSM-direktivet og fastsætte regler for samtidig anvendelse af de pågældende frekvenser til både GSM og UMTS i form af bindende EU-harmoniseringsbestemmelser for at sikre rettidig og samordnet implementering i medlemsstaterne af de nye betingelser for anvendelsen af frekvensområdet. Uden en regulering på EU-plan kan der ikke garanteres en harmoniseret og rettidig løsning. |325 | GSM-direktivet tillader ikke, at 900 MHz-båndet anvendes af andre europæisk dækkende systemer som f.eks. UMTS, og er dermed en hindring for udbredelsen af informationssamfundet i EU. Samordnet anvendelse af 900 MHz-båndet kan støtte applikationer, som opfylder de aktuelle EU-politiske målsætninger på området. |Forslaget er derfor i overensstemmelse med subsidiaritetsprincippet. |Proportionalitetsprincippet Forslaget er i overensstemmelse med proportionalitetsprincippet af følgende grunde: |331 | GSM-direktivet ophæves, og Kommissionen vil med bistand fra Frekvensudvalget fastsætte nye tekniske betingelser for anvendelsen af 900 MHz-båndet, samtidig med at GSM-tjenesterne fortsat kan operere. De foreslåede foranstaltninger er begrænset til de frekvensbånd, der er relevante for elektroniske kommunikationstjenester til europæisk dækkende applikationer. Under hensyn til udviklingen i teknologi og forbrugerbehov vil man nøje følge disse frekvensområder, for at der senere kan tilføjes flere europæisk dækkende systemer side om side med GSM og UMTS. Foranstaltningen berører ikke medlemsstaternes tildeling af brugsret til frekvensressourcer. Medlemsstaterne skal så vidt muligt også kunne tilføje yderligere systemer på båndet på betingelse af, at de kan fungere sammen med GSM-systemer og andre europæisk dækkende systemer, som figurerer i bilaget – i første omgang UMTS – på deres eget område og i tilgrænsende medlemsstater. |332 | De nye tekniske betingelser er udarbejdet med bistand fra CEPT's eksperter og i samarbejde med nationale eksperter uden at medføre nye, unødige finansielle eller administrative byrder for EU eller på nationalt eller regionalt plan. De giver mulighed for yderligere stordriftsbesparelser, bedre dækning i landdistrikterne samt flere og mere effektive tjenester i EU for både udbydere og brugere. |Reguleringsmiddel/reguleringsform |341 | Foreslået reguleringsmiddel: direktiv baseret på EF-traktatens artikel 95. |342 | Andre midler ville ikke være hensigtsmæssige af følgende årsag: GSM-direktivet, som blev vedtaget med hjemmel i den tidligere artikel 100 i EF-traktaten, kan kun ophæves ved et direktiv. Driften af GSM-systemet, som blev muliggjort med direktivet, vil fortsat være beskyttet, og beslutningen sikrer, at andre europæisk dækkende systemer, herunder i første omgang UMTS, kan eksistere side om side med GSM på 900 MHz-båndet. |BUDGETMÆSSIGE KONSEKVENSER |409 | Forslaget har ingen virkninger for Den Europæiske Unions budget. |YDERLIGERE OPLYSNINGER |510 | Forenkling |511 | Forslaget medfører en bedre regulering og en forenkling af lovgivningen og de administrative procedurer for offentlige myndigheder (på EU- og nationalt plan) og private parter. Det GSM-direktiv, der skal ophæves, udgør en hindring for teknologiske fremskridt og giver hverken industrien eller forbrugerne mulighed for at anvende de mest velegnede frekvenser til nye avancerede tjenester. |512 | Ophævelsen af direktivet og vedtagelsen af harmoniseringsbestemmelser om de nye betingelser for frekvensanvendelsen indebærer en ændring af reguleringsmodellen i fuld overensstemmelse med hensigten med frekvenspolitikbeslutningen om at forankre det tekniske arbejde med frekvensforvaltningen i et sæt gennemførelsesbestemmelser og fritage Europa-Parlamentet og Rådet for at skulle tage stilling til tekniske detaljer. |513 | Harmonisering af betingelserne for frekvensanvendelse vil lette de nationale myndigheders arbejde og svarer til deres egne ønsker og forventninger. |514 | De harmoniserede betingelser for frekvensanvendelsen åbner nye muligheder både for udbyderne af mobilkommunikation og for brugerne, især i landdistrikterne. |516 | Forslaget indgår i Kommissionens rullende program for ajourføring og forenkling af fællesskabsretten. |520 | Ophævelse af gældende retsforskrifter Forslagets vedtagelse indebærer ophævelse af gældende retsforskrifter. |560 | Det Europæiske Økonomiske Samarbejdsområde Den foreslåede retsakt er relevant for EØS og bør derfor omfatte hele Det Europæiske Økonomiske Samarbejdsområde. |1.  2007/0126 (COD)Forslag tilEUROPA-PARLAMENTETS OG RÅDETS DIREKTIVom ophævelse af Rådets direktiv 87/372/EØF om de frekvensbånd, der skal stilles til rådighed for samordnet indførelse af offentlig fælleseuropæisk digital celleopbygget landmobilradiokommunikation i Fællesskabet(EØS-relevant tekst)EUROPA-PARLAMENTET OG RÅDET FOR DEN EUROPÆISKE UNION HAR –under henvisning til traktaten om oprettelse af Det Europæiske Fællesskab, særlig artikel 95,under henvisning til forslag fra Kommissionen[3],under henvisning til udtalelse fra Det Europæiske Økonomiske og Sociale Udvalg[4],under henvisning til udtalelse fra Regionsudvalget[5],efter proceduren i traktatens artikel 251[6], ogud fra følgende betragtninger:(1) Frekvensbåndene 890 til 915 og 935 til 960 MHz (900 MHz-båndet) blev stillet til rådighed for og udelukkende anvendt til en offentlig fælleseuropæisk celleopbygget digital mobilradiotjeneste, der i hver enkelt medlemsstat fungerer på grundlag af en fælles specifikation, som er fastsat ved Rådets direktiv 87/372/EØF af 25. juni 1987 om de frekvensbånd, der skal stilles til rådighed for samordnet indførelse af offentlig fælleseuropæisk digital celleopbygget landmobilradiokommunikation i Fællesskabet[7], suppleret med Rådets henstilling af 25. juni 1987 om samordnet indførelse af offentlig fælleseuropæisk digital celleopbygget landmobilradiokommunikation i Fællesskabet[8] og Rådets resolution af 14. december 1990 om det afsluttende stadium af iværksættelsen af den samordnede indførelse af offentlig fælleseuropæisk digital celleopbygget landmobilkommunikation i Fællesskabet (GSM)[9].(2) Med det formål at bidrage til opfyldelsen af målsætningerne for i2010-initiativet "Et europæisk informationssamfund som middel til vækst og beskæftigelse"[10] og for det indre marked og maksimere konkurrencen bør anvendelsen af 900 MHz-båndet åbnes i videst muligt omfang for andre typer teknologier under forudsætning af fortsat samordning, så der kan indføres kompatible fælleseuropæiske tjenester, og brugerne får størst mulig valgfrihed med hensyn til tjenester og teknologier.(3) Markedsudviklingen har betydet, at der er bred tilslutning fra industrien til at ophæve kravet om, at 900 MHz-båndet skal være forbeholdt GSM, for at der på frekvensbåndene 890 til 915 og 935 til 960 MHz kan etableres nye digitale teknologier til innovative fælleseuropæiske tjenester side om side med GSM. Disse bånds udbredelseskarakteristika giver bedre mulighed end højere frekvensbånd for at dække større afstande, hvilket betyder, at moderne stemme-, data- og multimedietjenester kan transmitteres i tyndt befolkede områder og landdistrikter.(4) Europa-Parlamentets og Rådets beslutning 676/2002/EF af 7. marts 2002 om et frekvenspolitisk regelsæt i Det Europæiske Fællesskab (frekvenspolitikbeslutningen)[11] fastlagde en fællesskabspolitik og et retligt regelsæt, der skulle sikre den samordning af politikkerne og, hvor det er relevant, harmonisering af betingelserne for adgang til og effektiv udnyttelse af radiofrekvenserne, der er nødvendig for det indre markeds oprettelse og funktion. Beslutningen giver Kommissionen hjemmel til at vedtage tekniske gennemførelsesforanstaltninger for at sikre harmoniserede betingelser for adgang til og effektiv udnyttelse af radiofrekvenserne.(5) I overensstemmelse med principperne i og formålet med frekvenspolitikbeslutningen tildelte Kommissionen Den Europæiske Konference af Post- og Teleadministrationer (i det følgende benævnt CEPT) et første mandat med henblik på udvikling af mindst muligt restriktive tekniske betingelser for frekvensbånd, herunder 900 MHz-båndet.(6) CEPT har i overensstemmelse med mandatet udarbejdet tekniske betingelser for samtidig anvendelse af 900 MHz-båndet til UMTS og GSM ud fra princippet om, at eftersom 900 MHz-båndet er tildelt og i meget vidt omfang anvendes af GSM-systemer i EU, bør en sådan samtidig anvendelse sikre fuld kompatibilitet mellem GSM og UMTS for at beskytte den nuværende anvendelse af 900 MHz-båndet til GSM i hele EU, så længe der er efterspørgsel efter det.(7) Direktiv 87/372/EØF bør ophæves, så 900 MHz-båndet ikke længere er forbeholdt GSM, for at der kan etableres nye digitale teknologier med brug af det pågældende bånd side om side med GSM-systemer –UDSTEDT FØLGENDE DIREKTIV:Artikel 1Rådets direktiv 87/372/EØF ophæves med virkning fra ...Arti kel 2Dette direktiv træder i kraft på dagen for offentliggørelsen i Den Europæiske Unions Tidende.Arti kel 3Dette direktiv er rettet til medlemsstaterne.Udfærdiget i Bruxelles, denPå Europa-Parlamentets vegne På Rådets vegneFormand Formand [1] KOM(2007) 50.[2] Meddelelse fra Kommissionen til Rådet, Europa-Parlamentet, Det Europæiske Økonomiske og Sociale Udvalg og Regionsudvalget, KOM(2005) 229 endelig.[3] EUT C af , s. .[4] EUT C af , s. .[5] EUT C af , s. .[6] EUT C af , s. .[7] EFT L 196 af 17.7.1987, s. 85.[8] EFT L 196 af 17.7.1987, s. 81.[9] EFT C 329 af 31.12.1990, s. 25.[10] Meddelelse fra Kommissionen til Rådet, Europa-Parlamentet, Det Europæiske Økonomiske og Sociale Udvalg og Regionsudvalget, KOM(2005) 229 endelig.[11] EFT L 108 af 24.4.2002, s. 1.